เรื่องร้องเรียน: ได้โปรดช่วยมาจัดระเบียบทางเท้าของถนนบรรทัดทองทั้งเส้นหน่อยค่ะ ได้แก่  1. รถติดมาก เนื่องจากการจอดรถข้างทาง (ทั้งบริเวณขาวแดงและไม่ใช่) รวมถึงมอเตอร์ไซค์ที่มาจอดรับออเดอร์ delivery ข้างทาง ทำให้ถนนหายไปเป็นเลน   2. ฟุตบาทเดินไม่ได้เลยช่วง prime time ร้านดังคือวางเก้าอี้ให้คนนั่งรอคิวเกินมาครึ่งฟุตบาธ หรือ ยื่นบางส่วนของร้านออกมาจนกระทบต่อการสัญจร  3. ขยะเยอะมาก บางร้านคือเทลงพื้น เดินผ่านแล้วส่งกลิ่นเหม็น
การดำเนินการของเจ้าหน้าที่: สำนักงานเขตปทุมวัน โดยฝ่ายเทศกิจต้องขออภัยที่มีการดำเนินการที่ล่าช้า เนื่องจากอยู่ในระหว่างการดำเนินการ ฝ่ายเทศกิจในการแก้ไขเหตุร้องทุกข์ พื้นที่บริเวณอาคารพาณิชย์ถนนบรรทัดทอง ซึ่งที่อยู่ในความรับผิดชอบดูแลของ สำนักงานจัดการทรัพย์สินจุฬาลงกรณ์มหาวิทยาลัย และอยู่ในที่ดินอันเป็นทรัพย์สินของจุฬาลงกรณ์มหาวิทยาลัย ซึ่งมีเนื้อที่ขนาด 1,172 ไร่ โดยมีอาณาเขตตั้งแต่ทิศเหนือจดฝั่งถนนพระรามที่1 ทิศใต้จดฝั่งถนนพระรามที่4 ทิศตะวันตกจดแนวคลองหลังถนนบรรทัดทอง ทิศตะวันออกจดถนนอังรีดูนังต์ ในการนี้ ฝ่ายเทศกิจเขตปทุมวัน ได้ดำเนินการจัดประชุมผู้มีส่วนเกี่ยวข้องร่วมแก้ไขปัญหาเหตุร้องทุกข์ การตั้งวาง อุปกรณ์การค้าบนทางเท้า ถนนบรรทัดทอง โดยมี ผู้ช่วยผู้อำนวยการเขตปทุมวัน หัวหน้าฝ่ายเทศกิจ เจ้าหน้าที่เทศกิจในพื้นที่รับผิดชอบ ผู้แทนสำนักงานจัดการทรัพย์สินจุฬาลงกรณ์มหาวิทยาลัย ผู้แทนสถานีตำรวจนครบาลปทุมวัน และผู้ประกอบการร้านค้าจำหน่ายอาหารย่านถนนบรรทัดทอง โดยมีข้อสรุปในที่ประชุมดังนี้ ให้ผู้ประกอกการร้านค้าจำหน่ายอาหารย่านถนนบรรทัดทอง ตั้งวางอุปกรณ์การค้าภายพื้นที่แนวในหน้าอาคารเท่านั้น ให้ผู้ประกอบการร้านค้า ประสัมพันธ์ผู้มาใช้บริการมิให้ยืนหรือนั้งรอในลักษณะเกะกะกีดขวางทางสัญจรบนทางเท้า รวมทั้งรถยนต์ รถจักรยานยนต์ที่จอดบนทางเท้าลักษณะเกะกะกีดขวาง และผิวการจราจรที่ทำให้การจราจรติดขัดได้ จัดเก็บอุปกรณ์การค้า ทำความสะอาดทางเท้าหลังเลิกทำการค้า ทั้งนี้ฝ่ายเทศกิจจักได้กวดขันกำกับดูแลความเป็นระเบียบเรียบร้อยเป็นไปตามเงื่อนไขที่กำหนดอย่างต่อเนื่อง
ความเห็นของผู้แจ้ง: ขอบคุณเจ้าหน้าที่ที่นำผลการประชุมมาสรุปให้ฟัง และ ดำเนินเรื่องให้ จากผลการประชุมที่กล่าวว่า “ให้ผู้ประกอบการร้านค้่จำหน่ายอาหารย่านบรรทัดทอง ตั้งวางอุปกรณ์การค้าภายในพื้นที่แนวหน้าอาคารเท่านั้น” ข้อมูลส่วนนี้เมื่ออ่านแล้วพบว่า  “พื้นที่แนวหน้าอาคาร” ที่กล่าวถึงในที่นี้ ไม่ได้เป็นพื้นที่เช่าของผู้ที่ทำการเช่าอาคารจากสำนักงานทรัพย์สินจุฬา ซึ่งพื้นที่ดังกล่าว “เป็นทางเดินเท้าสาธารณะ”   การกล่าวเช่นนี้เท่ากับว่า เรื่องที่ร้องไปก็ไม่มีความหมาย เนื่องจากร้านก็ไม่จำเป็นต้องปรับเปลี่ยนอะไร วางเก้าอี้ วางโต๊ะ วางเตาย่าง กางร่ม ทุกอย่างบนทางเท้าได้เหมือนเดิม   ทั้งที่ทางเดินเท้าริมถนนบรรทัดทองมีความกว้างแค่ 2.5-3 เมตรเท่านั้น แล้วจะให้ประชาชนทั่วไปสัญจรอย่างไร
พื้นที่: แขวงรองเมือง เขตปทุมวัน กรุงเทพมหานคร